Žilina Invest, s.r.o.,

Námestie obetí komunizmu č.1, 010 31 Žilina

**Oznámenie o vyhlásení obchodnej verejnej súťaže**

podľa ustanovenia § 281 - 288 Obchodného zákonníka (ďalej len „súťaž“)

1. Vyhlasovateľ: Žilina Invest, s.r.o.,

Sídlo: Námestie obetí komunizmu č.1, 010 31 Žilina

V jeho mene konajúci: Ing. Miloš Martinka, JUDr. Peter Vachan, LL.M., konatelia spoločnosti

IČO: 36416754

Bankové spojenie: SK28 5600 000 0003 5575 3001 Kontakt vo verejnej obchodnej súťaži:

Ing. Roman Osika, tel. 0917990120, email.: roman.osika@zilina.sk

1. Predmet súťaže: Prenájom pozemkovej nehnuteľnosti

Predmetom prenájmu je pozemková nehnuteľnosť definovaná podľa prílohy, ktorá je neoddeliteľnou súčasťou tejto verejnej obchodnej súťaže.

Výber nájomcu sa uskutočňuje formou obchodnej verejnej súťaže a následne poradie sa určí elektronickou aukciou.

Parcely sa prenajímajú v štyroch samostatných ucelených celkoch podľa jednotlivých katastrálnych území a to:

Celok 1. k.ú. Gbeľany Celok 2. k.ú. Teplička nad Váhom

Celok 3. k.ú. Mojš

Celok 4. k.ú. Varín

Ponuku je možné predložiť na každé katastrálne územie osobitne alebo na všetky katastrálne územia spoločne.

***V prípade podania návrhu na inú ako ucelenú časť, nebude návrh predmetom hodnotenia.***

1. **Na základe:** rozhodnutia štatutárneho orgánu vyhlasovateľa.
2. **Vyhotovenie návrhu:** návrh na vyvolávaciu cenu za jednotlivého uchádzača bude doručený v listinnej podobe.

Uchádzač uvedie nasledovné údaje :

* 1. Čestné prehlásenie že bude využívať pozemky s platnou legislatívou a na účel ich určenia,
	2. Identifikačné údaje uchádzača, názov a sídlo spoločnosti, email na  korešpondenciu v rámci komunikácie v elektronickej aukcii, telefónne číslo,
	3. Návrh na počiatočnú cenu za uchádzača v EUR bez DPH za prenájom pozemkov ako celok za obdobie i kalendárneho roku,
	4. účastník predloží súhlas so spracovaním osobných údajov v zmysle zákona č. 18/2018 Z. z. o ochrane osobných údajov ako aj súhlas so zverejnením jeho návrhu vyhlasovateľom či jeho orgánmi,
	5. Uchádzač predloží návrh spôsobom v súlade s bodom 6.
1. Uskutočnenie elektronických aukcií: do 2 pracovných dní odo dňa vyhodnotenia návrhov. podľa jednotlivých celkov. Výzva na účasť na elektronickej aukcii bude zaslaná elektronickou poštou len tým účastníkom, ktorí v lehote stanovenej touto výzvou predložili návrh.
2. **Spôsob podávania návrhov:** poštou alebo osobne do podateľne na adresu: Žilina Invest, s.r.o., Námestie obetí komunizmu 1, 011 31 Žilina v zalepenej obálke s heslom „súťaž – prenájom pozemkovej nehnuteľnosti neotvárať“ **v lehote najneskôr** do **03.10.2022 do 12:00 hod.**
3. **Lehota na oznámenie vybraného návrhu:** do 2 dní od konania elektronickej aukcie.
4. Oprávnenia vyhlasovateľa:
5. vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,
6. vyhlasovateľ si vyhradzuje právo odmietnuť všetky predložené návrhy (§ 287 ods. 2 zákona č. 513/1991 Zb. Obchodného zákonníka) a ukončiť obchodnú verejnú súťaž bez výberu súťažného návrhu,
7. návrh nemožno odvolať po jeho doručení vyhlasovateľovi,
8. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
9. vyhlasovateľ si vyhradzuje právo v prípade zistenia, že súťažný návrh je neúplný alebo nespĺňa podmienky požiadaviek vyhlasovateľa uvedených v  súťažných podkladoch vyradiť návrh z obchodnej verejnej súťaže,
10. navrhovatelia nemajú nárok na úhradu nákladov spojených s účasťou na  súťaži
11. v prípade, že nebude s úspešným navrhovateľom uzatvorená zmluva z  dôvodov na strane navrhovateľa, môže vyhlasovateľ uzavrieť zmluvu s  navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
12. navrhovateľ je povinný uzatvoriť nájomnú zmluvu do 10 dní od doručenia písomnej výzvy vyhlasovateľa na jej uzatvorenie.

Časť B.

**Opis predmetu súťaže**

1. Úvodné ustanovenia

Predmetom prenájmu sú pozemkové plochy označené podľa neoddeliteľnej prílohy tejto verejnej obchodnej súťaže – príloha č. 1.

Doba nájmu : 2 kalendárne roky

1. **Podmienky vyhlasovateľa súťaže na realizáciu predmetu súťaže a kritériá hodnotenia ponúk:**

Účastník súťaže

* 1. predloží v elektronickej aukcií záväzný návrh ceny nájmu za celok nájmu v EUR bez DPH/1rok
	2. Účastníci, ktorí v lehote stanovenej touto výzvou časť A bod. 6 predložili návrh a splnili stanovené podmienky (komplexnosť návrhu) bude zaslaná emailom výzva na účasť na elektronickej aukcii.
	3. Výber víťaznej ponuky elektronickou aukciou sa uskutoční do dvoch pracovných dní odo dňa vyhodnotenia návrhov.
	4. Pri výbere víťaznej ponuky pre jednotlivé časti bude rozhodujúcim kritériom navrhovaná najvyššia cena nájmu za celok/1rok v EUR bez DPH v elektronickej aukcii.
	5. Vyhlasovateľ je oprávnený vybrať si návrh s najvyššou ponúknutou cenou.
	6. V prípade, ak stanovené podmienky splní iba jeden účastník od elektronickej aukcie sa upustí a uvedený návrh bude priamo predložený štatutárnemu orgánu vyhlasovateľa na jeho schválenie.
	7. Podmienkou k podpisu nájomnej zmluvy pre úspešného účastníka je uhradenie všetkých záväzkov účastníka po lehote splatnosti voči vyhlasovateľovi. Za záväzok účastníka voči vyhlasovateľovi sa považujú aj záväzky spriaznených osôb s účastníkom voči vyhlasovateľovi.
	8. V prípade, že víťazný účastník nevstúpi do právneho vzťahu s vyhlasovateľom na predmet súťaže, vyhlasovateľ bude rokovať s ďalším účastníkom v poradí v akom boli návrhy vyhodnotené. Rovnako bude vyhlasovateľ rokovať s ďalším účastníkom v poradí aj v prípade, ak víťazný účastník síce vstúpi do právneho vzťahu s vyhlasovateľom, ale tento právny vzťah zanikne do 6 mesiacov od účinnosti zmluvy.

V Žiline dňa 26.09.2022

Ing. Miloš Martinka, konateľ spoločnosti JUDr. Peter Vachan, LL.M., konateľ spoločnosti

Prílohy : Zoznam všetkých pozemkov podľa jednotlivých častí – katastrálnych území

 Nájomná zmluva